ભરૂચ તાલુકાના શાહપુરા ગામના પરમાર ફળિયામાં રહેતાં પિયુષ ભાઇલાલ ગોહિલ ( ઉવ.22) તથા તેનો મિત્ર સાગર ગીરીશ પરમાર ( ઉવ.22)નાઓ રવિવારની રજા હોવાથી બાઇક લઇને ચાવજ અને કાસદ ગામ નજીકથી પસાર થતી નર્મદાની અમલેશ્વર બ્રાંચ કેનાલ પર ફરવા ગયાં હતાં. બપોરના 3 વાગ્યાના અરસામાં તેઓ કેનાલની નજીક ગયા હતાં પરંતુ કિનારા પરની લીલના કારણે તેમના પગ લપસી જતાં તેઓ કેનાલના 15 ફૂટ ઉંડા પાણીમાં ગરકાવ થઇ ગયાં હતાં.